ભાનુભાઈ વણકરની આત્મવિલોપનની ચીમકી બાદ ગાંધીનગર મુખ્યમંત્રી કાર્યાલયમાંથી પણ આ મામલે ઘટતાં પગલાં લેવા જિલ્લાના વહીવટીતંત્રને આદેશ અપાયા હતા, પણ આ આદેશો અમલદારશાહીમાં અટવાઈ ગયા. તા.૧પ મીએ ભાનુભાઈએ પાટણ કલેક્ટર કચેરીમાં જ આત્મવિલોપન કર્યું. પોતાની જાતને જલાવી દીધી ત્યાં સુધી વહીવટી તંત્ર ન જાગ્યંુ. ભાનુભાઈને અમદાવાદની એક મોટી ખાનગી હૉસ્પિટલમાં સારવાર માટે ખસેડવામાં આવ્યા પણ તેમનો જીવ બચાવી ના શકાયો. ઘોડા છૂટ્યા પછી તબેલાને તાળા મારવા જેવું થયું. આ ઘટનાની આગે આખા ગુજરાતને દઝાડ્યું. ઠેર-ઠેર દલિત કાર્યકરોએ વિરોધ પ્રદર્શન કર્યા ત્યારે અધિકારીઓ દોડતા થઈ ગયા હતા. પ૪ કલાક પછી સરકાર સાથે સમાધાન થયંુ આમ આદમીની સંવેદનાઓને એસી ચેમ્બરમાં બેઠેલાઓ સમજી શકતા નથી પછી જ્યારે પરિણામ ગંભીર આવે છે ત્યારે અધિકારીઓ પીડિતોની માગણીઓ સ્વીકારવા માટે દોડાદોડી કરે છે.